**Subota, 7.oktobar 2017, 18h**

**Tribina Kompozitora, Studentski Kulturni Centar**

**FRAGMENTACIJE -**

**Muzika za harfu i elektroniku**

**Milana Zarić, akustična i električna harfa**

**Richard Barrett, elektronika, k.g.**

**PROGRAM**

Kaija Saariaho (1952)

*Fall*, za harfu i reverb (1991)

Takayuki Rai (1954)

*Transparency*, za harfu i traku (1984)\*

Richard Barrett (1959)

*šuma*, duet za harfu i elektroniku (2016)+

*pauza*

Sylvano Bussotti (1931)

*Fragmentations*

za akustičnu i električnu harfu (1962)\*

\*srpska premijera

+ svetska premijera u verziji za duet

PROGRAMSKE BELEŠKE:

Kaija Saariaho - *Fall*

*Fall* finske kompozitorke Kaije Sariaho, pored samostalnog komada za solo harfu, takodje je i deo baleta *Maa*, koji je Finska Nacionalna Opera poručila kompozitorki 1991. godine. Ova svojevrsni minimalni, a suptilni komad zamišljen je tako da u pojedinim momentima već ozvučenoj harfi bude dodat efekat reverba, koji bi produžio njeno prirodno trajanje. Rezultat je jedna efemerna zvučna minijatura.

Takayuki Rai - *Transparency*

Ovo delo, za harfu i traku, nastalo je na Institutu za Sonologiju u Holandiji, a premijerno je izvedeno u Tokiju 1984. godine. Elektronski part je nastao uz pomoć kompjuterskog programa, što je za to vreme bilo retko i tek u povoju - zato on ima istorijsku važnost kao jedan od pionirskih komada kompjuterske muzike. Takodje, elektronski part služi kao ekstenzija tembru akustičnog instrumenta, te je odnos izmedju harfe i trake u neku ruku transparentan.

Richard Barrett - *šuma*

U svom originalnom obliku, *šuma* je kompozicija za šest svirača (blok flauta, truba, čelo, harmonika, harfa i elektronika), takodje i finale jednočasovnog ciklusa *close-up,* nastalog kao porudžbina Ansambla Studio6 2016.godine. *Šuma* se sastoji iz šest solo komada i tri ansambl tutti-a. Solo komadi mogu da se izvode samostalno - Milana Zarić je komad za solo harfu *cyme* izvela premijerno u aprilu 2017 u Sali Beogradske Filharmonije - ali i kao kombinacije medju instrumentima u grupi, što će i ovom prilikom biti slučaj. Ova verzija kombinuje solo komade harfe i elektronike. Oni su interpolirani i redovno prekinuti slobodnim improvizacijama.

Sylvano Bussotti - *Fragmentations*

Jedna od najznačajnijih repertoarskih kompozicija za solo harfu druge polovine XX veka, u podnaslovu naznačuje da je napisana za dve harfe, a jednog svirača - što je od 1962. godine, kada je napisana, do danas i dalje originalni koncept. Štim 'glavne harfe' se sastoji od kompleksne detaljne notacije podeljene na deset fragmenata, koji mogu biti izvedeni različitim redosledom. Izmedju jasno razgraničenih celina deset fragmenata, protkane su grafičke partiture namenjene drugoj harfi. U ovoj verziji druga harfa je električna, posebno naštimovana na osnovu kompozitorovih instrukcija. Intervencije druge harfe pripadaju domenu improvizacije, koje prekidaju tok partiture za akustičnu harfu, na sličan način kao što je to slučaj i u *šumi* R.Barrett-a.